Kort sagt passer Montessoriutdanning for alle barn. En Montessoriutdanning er basert blant annet på selvstendighet og autonomi, og krever at barnet utøver god selvkontroll for sin alder.
Men, det er ikke alltid at det passer for familien, eller foresatte. En Montessoriutdanning vil ikke komme til sin rett om barnet kun møter Montessoriprinsippene på skolen, mens det i hjemmet er svært annerledes. Dersom man som familie for eksempel trives best med å ikke engasjere barna i husarbeid og hagearbeid, eller man bruker mye belønning/straff i sin oppdragelse av barnet, kan det være veldig vanskelig for barnet å tilpasse seg et Montessorimiljø.
Et barn som møter lignende forventninger i hjemmet og på skolen, vil tilpasse seg skolen og dets miljø raskere enn andre barn.